วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
29 ก.ค. 2558

ASL SECURITIES 
ภาครวมตลาดภาคเช้า : ดัชนี SET ปิดลบ 1,401.28 (-6.79) กรอบ 1,401/1,417 เคลื่อนไหวในแดนบวกก่อนปรับตัวลงต่อเนื่อง  แม้ตลาดหุ้นอื่นในภูมิภาคต่างรีบาวด์ระยะสั้น แต่ SET ปรับขึ้นในช่วงต้นแต่ถูกเทขายจนติดลบ คาดจากการที่ สศค. ปรับลดประมาณการเศรษฐกิจไทยลงมาอยู่ที่ 3.0% จากเดิม 3.7% และคาดว่าเศรษฐกิจครึ่งปีหลังจะขยายตัวได้เท่ากับครึ่งปีแรก อีกทั้งยังลดประมาณการส่งออกลดลงมาที่ -4.0% จาก 0.2% เนื่องจากการชะลอลงของเศรษฐกิจจีน ด้านปัจจัยที่ต้องติดตามเวลานี้คือผลประชุมธนาคารกลางสหรัฐฯ(เฟด)ว่าจะมีสัญญาณยืนยันการปรับขึ้นอัตราดอกเบี้ยในเดือนก.ย.นี้หรือไม่ ส่วน SCC 2Q15 กำไรสุทธิ Q2 +62.6% และกำไรสุทธิครึ่งปี +47.5% เพราะธุรกิจเคมีภัณฑ์มีผลการดำเนินงานที่ดีขึ้น (ปันผลระหว่างกาล 7.50 บาท/หุ้น)
หุ้นบวกดัชนีมากสุด CPALL HEMRAJ BEC BH KTB BIGC PTTGC PTTEP DCC       
หุ้นลบดัชนีมากสุด  SCB BBL TOP KBANK TRUE SCC BAY MAKRO BDMS LH 
 
แนวโน้มตลาดและหุ้นที่น่าสนใจภาคบ่าย
เน้นยืน 1,400 ยืนได้ลุ้นรีบาวน์ขึ้น 1,410 แนวโน้มภาคบ่ายเชิงเทคนิค:
ดัชนีปรับตัวลงมาใกล้ทดสอบแนวรับสำคัญที่ 1,400 พร้อมกับมีค่า RSI อยู่ในระดับ Oversold หากยืนได้ ลุ้นรีบาวน์กลับขึ้นทดสอบ 1,410 หากยืนไม่ได้แนะนำขาย และรอซื้อกลับบริเวณ 1,380
 
TPCH (ราคาปิดภาคเช้า 17.70) แนะนำซื้อแนวรับ 17.50
ราคาปรับตัวลดลงใกล้ทดสอบแนวรับสำคัญที่ 17.50 อีกครั้ง มีโอกาสยืนได้สูง จาก RSI เริ่มเข้าสู่เขต Oversold โดยมีต้านแรกที่ 18.50 และมี 17.30 เป็นจุดตัดขาดทุน
 
CHOW (ราคาปิดภาคเช้า 6.00) แนะนำซื้อหากผ่าน 6.20
ราคาฟอร์มตัว เตรียมกลับขึ้นทดสอบเส้น Neckline สำคัญที่ 6.20 หากผ่านได้จะเป็นการสิ้นสุดแนวโน้มขาลง โดยมีเป้าหมายแรกที่ 6.65 และมี 5.75 เป็นจุดตัดขาดทุน